tomron87/hebrew-wikipedia-sentences-corpus huggingface dataset:
"Mistakes" (בעברית: טעויות) הוא סינגל של הדי ג'יי האנגלי, ג'ונאס בלו, והזמרת-יוצרת האנגלית, פאלומה פיית', שיצא, על ידי וירג'ין EMI רקורדס ופוזיטיביה רקורדס, ב-28 בפברואר 2020. השיר נכתב על ידי פאלומה פיית', MNEK, ג'יימס נורטון, ג'ונאס בלו ואהרון צוקרמן, והופק על ידי ג'ונאס בלו ואהרון צוקרמן.
הווידאו קליפ של השיר יצא לראשונה בערוץ היוטיוב של ג'ונאס בלו, ב-16 במרץ 2020. נכון לדצמבר 2021, הווידאו קליפ נצפה למעלה מ-2.5 מיליון פעמים.
אזור תאריך יציאה פורמט חברת תקליטים מקור הממלכה המאוחדת 28 בפברואר 2020 הורדה דיגיטלית, הזרמת מוזיקה וירג'ין EMI רקורדס, פוזיטיביה רקורדס
Miss the Mississippi (בעברית: מתגעגעת למיסיסיפי) הוא אלבום האולפן השביעי של הזמרת-יוצרת האמריקאית קריסטל גייל.
הוא הגיע למקום השלישי במצעד אלבומי הקאנטרי של בילבורד.
האלבום היה אלבומה הראשון של גייל שיצא בהוצאת קולומביה רקורדס, וכלל שלושה סינגלים שהפכו ללהיטי קאנטרי; "Half the Way" (מקום שני במצעד שירי הקאנטרי), "It's Like We Never Said Goodbye" (מקום ראשון במצעד שירי הקאנטרי) ו-"The Blue Side" (מקום שמיני במצעד שירי הקאנטרי).
בנוסף לכך, זכה "Half the Way" להצלחה רבה במצעד הבילבורד הוט 100, שם הגיע למקום ה-15. האלבום קיבל את תואר הזהב מטעם ה-RIAA ב-1980.
"Miss You" (בעברית: "להתגעגע אליך") הוא סינגל שהוקלט על ידי הזמר הבלגי ז'רמי מקייזה.
הוא יצא לאור ב-10 במרץ 2022 באותה העת לפרסום הווידאו קליפ שלו.
הוא נבחר על ידי רשות השידור הבלגית, Radio Télévision Belge de la Communauté Française (RTBF), לייצג את בלגיה באירוויזיון 2022.
ב-15 בספטמבר 2021 הודיעה RTBF כי ז'רמי מקייזה נבחר לייצג את המדינה באירוויזיון הקרוב.
זו הייתה חשיפת הנציג הראשונה לתחרות.
לאחר מכן, ב-23 בפברואר 2022, נודע כי השיר ייחשף ב-חודש מרץ.
ב-10 במרץ פורסם השיר בעמוד היוטיוב הרשמי של תחרות הזמר של האירוויזיון, לצד הווידאו קליפ המלווה אותו.
ב-25 בינואר 2022 נקבע בהגרלת חצאי הגמר כי בלגיה תופיע בחלק השני של חצי הגמר השני.
בלגיה אמורה להופיע כמדינה ה-16, לאחר מונטנגרו ולפני שוודיה.
ב-12 במאי 2022 ביצע מקייזה את "Miss You" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר.
בלגיה הופיעה כמדינה ה-16, לפני יוון ואחרי אזרבייג'ן.
לבסוף דורגה במקום ה-19 עם 64 נקודות.
Mirrors (בעברית: מראות) הוא שיר של הזמרת-יוצרת הבריטית נטליה קילס, מתוך אלבום האולפן הראשון שלה, Perfectionist.
השיר יצא לאור ב-10 באוגוסט 2010 על ידי צ'ריטרי רקורדס, כסינגל המוביל מתוך האלבום.
הרצועה נכתבה על ידי קילס, אייקון, ג'ורגיו טינפור ומרטין קיירסנבום, והופק על ידי שלושת האחרונים.
"Mirrors" תואר כשיר דיסקו-פופ, והוא עוסק בנושאים שונים, בהם סאדומאזוכיזם ויהירות.
"Mirrors" זכה לביקורות חיוביות בדרך כלל, שכן רבים ממבקרי המוזיקה ציינו אותו כשיר בולט באלבום.
השיר זכה להצלחה במצעדים שונים במדינות באירופה, והגיע לעשירייה הראשונה באוסטריה, גרמניה ופולין.
במצעד שירי הדאנס קלאב האמריקאי הגיע השיר למקום השלישי.
את הקליפ לשיר ביים גווילם דובט.
קילס קידמה את השיר באמצעות הופעות חיות בלייף בול 2011 ובתוכנית הגרמנית Schlag den Raab.
השיר הוקלט באולפן השדרה ה-11, אולפני ההקלטות Chalice ואולפני ההקלטות של Cherrytree.
את השיר כתבה קילס עם אייקון, ג'ורג'יו טינפור, ומרטין קיירסנבום, והנדסו מארק גודצ'יילד וטוני אוגיאל.
רוברט אורטון ביצע את המיקסינג לשיר, וג'ין גרימלדי היה אחראי למאסטרינג.
"Mirrors" תואר כשיר "דיסקו פופ" המורכב מגיטרות חשמליות ובס.
ג'ק סטיבין מ-AltSounds ציין כי הפקת הרצועה גורמת לו ל"תחושה גותית".
מתיו וילקנינג מAOL רדיו השווה את השיר ל-"Sweet Dreams (Are Made of This)" של יורית'מיקס.
עם יציאתו זכה "Mirrors" לביקורות חיוביות בדרך כלל ממבקרי מוזיקה.
אלכס יאנג מ-Consequence of Sound ציין כי השיר הוא רצועה בולטת וחשובה באלבום.
בלייר קלי מ-musicOMH תיארה את הפזמון של השיר כ"נהדר ומאוד קליט", אך מתחה ביקורת על החלק הדיבורי של השיר.
השיר הגיע למקומות גבוהים במספר מצעדים באירופה.
בבריטניה נחל השיר הצלחה מועטה יותר, והגיע למקום ה-101 בלבד במצעד הסינגלים הבריטי.
במצעד השווייצרי שהה השיר שבוע אחד, ודורג במקום ה-52, בעוד שבפלנדריה הגיע למקום ה-18 ב-Ultratip.
בצפון אמריקה הגיע השיר למקום ה-35 בקנדה הוט 100, ולמקום השלישי במצעד שירי הדאנס קלאב האמריקאי.
מקוםתאריםמכירות גרמניה (BVMI) זהב 150,000
אזורתאריךפורמט ארצות הברית 10 באוגוסט 2010 הורדה דיגיטלית גרמניה 3 בספטמבר 2010 הממלכה המאוחדת ארצות הברית 2 בנובמבר 2010 מיני-אלבום דיגיטלי – רמיקסים גרמניה 10 בינואר 2011 11 בפברואר 2011 סינגל CD ארצות הברית 26 באפריל 2011 מיני-אלבום דיגיטלי – רמיקסים פרק 2
משלחת פיניקיה הייתה המשלחת הארכאולוגית הגדולה הראשונה לפיניקיה (סוריה, לבנון וצפון ארץ ישראל).
היא התרחשה בשנים 1860–1861 על־ידי צוות צרפתי בראשות ארנסט רנן.
רנן הופקד על המשימה באוקטובר 1860, לאחר שהתעורר עניין צרפתי בעקבות גילוי ארון קבורת אשמונעזר השני ב־1855. המשלחת תיארה סקר ארכאולוגי שביצע הצוות, מקרן שבצפון פיניקיה דרומה עד אזור עתלית ודור.
"Miracle" (בעברית: "נס") הוא סינגל שהוקלט על ידי המפיק המוזיקלי הדי ג'יי הסקוטי קלווין האריס והזמרת-יוצרת האנגליה אלי גולדינג.
השיר יצא לאור ב-10 במרץ 2023, על ידי חברת התקליטים סוני מיוזיק אנטרטיינמנט.
השיר מסמן את שיתוף הפעולה השלישי שלהם, לאחר "I Need Your Love" (2013) ו-"Outside" (2014).
ב-12 בינואר 2023, האריס פרסם תמונה שלו ושל גולדינג ביחד באולפן הקלטות.
ב-5 בפברואר, שיתף האריס קליפ של עריכת ההרמוניות של גולדינג בשיר.
קודם לכן, הועלה לערוצי הטיקטוק של שני האמנים קטע בו גולדינג מבצעת לראשונה חלקים מהשיר בא-קפלה בתוך בניין הכנסייה הגדולה של ברתולומיאוס הקדוש שבלונדון.
השיר הוא שיתוף הפעולה הראשון שלהם מזה כמעט עשר שנים.
לדברי האריס, יצירת השיר החזירה אותו לימי ההפקה המוקדמים שלו בסוף שנות ה-90, לאחר שלקח "קטעים מזה" והכניס אותם "בהקשר חדש".
בסופו של דבר, הוא בחר בגולדינג כסולנית, ציין את "קולה המלאכי" וכינה אותה היחידה שמסוגלת להעביר את השירה בשיר.
"Miracle", מתואר כשיר טראנס, הוא מייצג את הצמד כשהוא חוזר ל"ימי השיא של הטראנס רייב", הכולל "קצב תופים פועם בסגנון היורודאנס" בשילוב עם "צלילי פסנתר עדינים ו(צלילי) סינתיסייזר נוצצים" בהפקה.
קייטי ביין ממגזין "בילבורד" חשבה שהרצועה מזכירה את "Children" (1995) מאת רוברט מיילס.
השיר נודע בשל היותו שונה בהרבה בהשוואה לשיתופי הפעולה הקודמים שלהם, שמקורו ב"ימי התהילה של המוזיקה האלקטרונית" של שנות ה-90.
ארגוןרשימהדירוגמקוררולינג סטון100 השירים הטובים ביותר לשנת 202393
+ תאריכי יציאות לאור ופורמטים עבור "Miracle"אזורתאריך יציאהפורמטחברת תקליטיםמקורכלל העולם10 במרץ 2023סטרימינג • הורדה דיגיטליתסוני מיוזיק אנטרטיינמנט
Mired כלומר דרגת המיקרו הופכי , היא יחידת מדידה המשמשת לביטוי טמפרטורת צבע.
ערכים ב-mireds מחושבים לפי הנוסחה:
כאשר T היא טמפרטורת הצבע ביחידות של קלווין ו-M מציינת את המספר mired חסר המימד.
המונח SI (מערכת היחידות הבין-לאומית) עבור יחידה זו הוא מגהקלווין הופכי (MK−1), מקוצר ל-mirek, אך מונח זה לא זכה לפופולריות.
מטעמי נוחות, לפעמים משתמשים בדקאמירים, כאשר כל דקאמיר שווה לעשרה מירדים.
השימוש במונח mired תחילתו בתצפיות של ארווין ג'י פריסט ב-1932, לפיה ההבדל המורגש בין שני אורות מבוסס על ההבדל בין המספר ההופכי של הטמפרטורות שלהם, ולא על ההבדל בטמפרטורות עצמן.
שמיים כחולים, בעלי טמפרטורת צבע T של כ-25,000 K, יש ערך mired של M = 40 mired, בעוד שלמבזק צילום אלקטרוני סטנדרטי, עם טמפרטורת צבע T של 5000 K, יש ערך mired של M = 200 mired.
בצילום משתמשים ב-mireds כדי לציין את שינוי טמפרטורת הצבע המסופק על ידי מסנן או ג'ל עבור סרט ומקור אור נתון.
לדוגמה, כדי להשתמש בסרט אור יום (5700 K) על מנת לצלם תחת מקור אור טונגסטן (3200 K) מבלי להכניס מתווך צבע, יהיה צורך במסנן או ג'ל מְתקֵן המספקים תזוזת או הזזת mired:
זה תואם למסנן טמפרטורת צבע כחול (CTB).
ג'לים צבעוניים בעלי ערכים שליליים נראים ירוקים או כחולים, בעוד שבעלי ערכים חיוביים מופיעים בצבע ענבר או אדום.
Mirror (בעברית: מראה) הוא אלבום הבכורה של הזמרת-יוצרת הקנדית לורן ספנסר-סמית'.
האלבום יצא ב-14 ביולי 2023 תחת הוצאת ריפבליק רקורדס.
"Misery" (בעברית: "אומללות") הוא שיר של להקת הרוק הבריטית הביטלס מ-1963,השיר נכתב במשותף על ידי ג'ון לנון ופול מקרטני ונכלל באלבום הבכורה של הלהקה, "Please Please Me".
בפברואר 1963, הלן שפירו הייתה הזמרת המצליחה ביותר בבריטניה, המנהל האמנותי שלה, נורי פרמור, היה עסוק בחיפוש אחר חומרים חדשים לאלבום קאנטרי שתכננה להקליט בנאשוויל, טנסי.
פרמור הציע שהביטלס יכתבו שיר במיוחד עבורה.
השיר "Misery" התחיל להיכתב מאחורי הקלעים, לפני הופעתם של הביטלס בקינגס הול ב-26 בינואר 1963, והושלם מאוחר יותר בביתו של פול מקרטני.
מקרטני התייחס לשיר ואמר: "קראנו לו 'אומללות', אבל הוא לא איטי כמו שזה נשמע.
הוא די קצבי, ואנחנו חושבים שהלן תעשה עבודה טובה עם זה."
למרות זאת, פרמור חשב שהשיר לא מתאים לאלבום שתכנן, ולכן הזמר והבדרן הבריטי קני לינץ', שהיה גם הוא חלק מאותו סיבוב הופעות, הקליט אותו במקום.
כשהביטלס נזקקו לחומר מקורי לאלבום הבכורה שלהם "Please Please Me", הם החליטו להקליט את השיר "Misery" בעצמם.
לפי הסופר איאן מקדונלד, הם העניקו לשיר טיפול שהתאפיין ב"דיוקן מצחיק של רחמים עצמיים נעורים".
השיר יוחס למקרטני ולנון בסדר הזה, כמו כל שאר השירים המקוריים של לנון ומקרטני באלבום "Please Please Me".
הביטלס הקליטו את "Misery" ב-11 בפברואר 1963 במהלך סשן מרתון שנמשך יום שלם וכלל 11 טייקים של השיר.
נורמן סמית' היה מקליט השיר.
ג'ורג' מרטין, המפיק המוזיקלי של הלהקה, ניגן בסולו הפסנתר שהתווסף לשיר במועד מאוחר יותר.
מרטין הקליט את סולו הפסנתר על המסלול המוקלט במהירות חצי אוקטבה נמוכה יותר, כך שכאשר הושמע במהירות רגילה, הצלילים נשמעו נכונים ובמיקום האוקטבה הנכון.
פול מקרטני – שירה, גיטרת בס
Mirage (בעברית: "מיראז'") הוא אלבום האולפן השלושה עשר של להקת הרוק הבריטית-אמריקאית פליטווד מק, שיצא ב-2 ביולי 1982 על ידי וורנר רקורדס.
אלבום זה אופיין בחזרה של הלהקה לסגנון יותר מתון של רוק קל, בניגוד לאלבום הנסיוני Tusk מ-1979. Mirage הניב מספר סינגלים שהגיעו לראשי המצעדים: "Hold Me" (שהגיע למקום הרביעי במצעד הפופ האמריקאי של בילבורד), "Gypsy" (במקום ה-12 באותו המצעד), "Love in Store" (במקום ה-22), "Oh Diane", ו-"Can't Go Back".
לאחר השלמת סיבוב ההופעות העולמי Tusk, הלהקה לקחה הפסקה של שנה.
במהלך תקופה זו, סטיבי ניקס, מיק פליטווד ולינדזי בקינגהאם טיפחו את קריירת הסולו שלהם.
פליטווד החליט לחזור לסגנון שאפיין את האלבום המצליח Rumours ולא לשוב לנסגנון האקספרימנטלי של Tusk.
בנוסף, החליט פליטווד להקליט את האלבום מחוץ ללוס אנג'לס, והלהקה שכרה אולפן בצרפת.
"הבוסטון פניקס" כתב כי "למרות הסגנון הנעים שלו, Mirage לא הצליח לחזור לסגנון הפופ המנוסה והמצליח של Fleetwood Mac או Rumors.
מנגד, למרות המוזרות שלו, הוא לא מתחקה אחר Tusk.
זה שילוב מנצח מהטוב שבשני העולמות...
זה האלבום הכי מהנה של פליטווד מק וייתכן שאף הכי מתגמל."
האלבום החזיר את הלהקה לראש מצעד הבילבורד בארצות הברית לראשונה מאז Rumours ב-1977, והוא נשאר במשך חמישה שבועות במקום הראשון.
בסך הכל בילה האלבום 18 שבועות בעשירייה המובילה בארצות הברית.
הוא גם הגיע למקום החמישי בבריטניה ולמקום השני באוסטרליה.
מהדורת דלוקס של Mirage יצאה לאור ב-23 בספטמבר 2016. המהדורה המחודשת המורחבת הזו כוללת רימאסטר של האלבום המקורי, 13 גרסאות חיות, הקלטות מוקדמות, ושירים שלא הוכנסו לבסוף לאלבום.
לינדזי בקינגהאם – גיטרה, שירה, קלידים ונבל
סטיבי ניקס – שירה, תוף מרים
קריסטין מקווי – קלידים, שירה
Miraheze הוא שירות חינמי לאירוח אתרי ויקי ללא מטרות רווח, המשתמש במנוע מדיה-ויקי לאירוח.
Miraheze מתקינה באופן אוטומטי מספר תוספי מדיה-ויקי בויקי חדשים ומאפשרת שימוש בעורך החזותי ובדיונים מובנים.
Miraheze נתמכת על ידי תרומות של משתמשים ואינה כוללת פרסומות בויקי שהיא מארחת.
נכון להיום, Miraheze מאחסנת יותר מ-11,562 ויקי.
Miraheze נוסדה ביולי 2015 על ידי ג'ון לואיס ו-Southparkfan (פראן טופאן), ובתוך כמה שבועות הם זכו לתמיכת מספר מתנדבים שפעלו קודם לכן בפרויקט Orain.
המטרה הייתה ליצור פלטפורמת ויקי המנוהלת על ידי הקהילה, המבוססת על מודל ממשל קהילתי כמו זה של ויקימדיה, שבו הקהילה מתייעצת ומשתתפת בכל תהליכי קבלת ההחלטות.
באותה תקופה, ג'ון התנדב עבור קרן ויקימדיה והתקין שני שרתים שם בשם "מירה" ו"הזה", והציע את השם "מירהזה" לאתר.
Miraheze פתחה ויקיפדיות לציבור ב-3 באוגוסט 2015. בנובמבר 2019, Miraheze הפכה לארגון ללא מטרות רווח רשום בממלכה המאוחדת כ"מירהזה לימיטד".
הוויקי נוצרות לפי בקשה ומאושרות על ידי משתמשים מתנדבים הידועים כ"יוצרי ויקי".
הוויקי נוצרות ומאוחסנות בחינם ויכולות להיות ציבוריות או פרטיות.
החברים יכולים לתרום את זמנם, כספם או ניסיונם.
Miraheze מאפשרת לבעלי וויקי לבחור אם להפעיל או להסיר מגוון הרחבות של מדיה-ויקי, כמו גם לבחור את מצב הרישוי של הוויקי שלהם.
Miraheze גם מאפשרת לבעלי וויקי להוסיף דומיין מותאם אישית לוויקי שלהם.
הוויקי המאוחסנים ב-Miraheze יכולים גם להשתמש בתמונות שהועלו לוויקישיתוף.
מִיסְטִי (מאנגלית: Misty, "מעורפל") הוא סטנדרט ג'אז שכתב הפסנתרן ארול גארנר בשנת 1954.
מיסטי נכתב כקטע אינסטרומנטלי והוקלט באלבומו של גארנר Contrasts שיצא לאור בשנת 1955. כשנה לאחר מכן חוברו לו מילים על ידי ג'וני ברק.
השיר לא זכה להכרה רחבה, עד אשר בוצע על ידי ג'וני מאטיס ונכלל באלבומו Heavenly בשנת 1959. ביצוע זה של מאטיס היה לביצוע המוכר ביותר של השיר והוביל לפופולריות הרבה שלו.
מאז הפך מיסטי לסטנדרט ובוצע על ידי אמנים רבים ונודעים, ביניהם אלה פיצג'רלד, שרה ווהן, אריתה פרנקלין, פרנק סינטרה ורבים נוספים.
הקטע האינסטרומנטלי ממלא תפקיד מפתח במותחן "מיסטי" (סרטו של קלינט איסטווד, 1971) הקרוי על שמו.
רימון ה-Mk 2 (ידוע גם בשם Mk II) הוא רימון רסס שהיה בשימוש כוחות צבא ארצות הברית במהלך מלחמת העולם השנייה ובעימותים נוספים כולל מלחמת וייטנאם.
הרימון היה בעל עיצוב ייחודי עם מבנה מברזל יצוק, אשר כלל משטח מחורץ המורכב מ-40 בליטות שמחולקות לחמש שורות של שמונה עמודות.
העיצוב הזה נועד לשפר את פיזור הרסיסים ולהעניק אחיזה טובה יותר בעת הזריקה.
המראה של הרימון דמה לאננס, ומכאן נולד כינויו "רימון אננס".
כמו כן, הרימון כונה "רימון רסס" (frag grenade) כדי להבדיל אותו מסוגים אחרים של רימונים כמו רימון היד Mk 3, שפותח במלחמת העולם הראשונה.
הגרסה של ה-Mk 2 שהייתה בשימוש סביב 1969 שקלה 595 גרם והכילה 57 גרם של חומר נפץ מסוג TNT.
הרימון יכול היה להיזרק למרחק של לפחות 30 מטר, והמרחק האפקטיבי לגרימת נזק נרשם כ-10 מטרים.
הרימון הוחלף בהדרגה על ידי רימונים מסדרת M26 (M26/M61/M57) שהוכנסו לשירות במהלך מלחמת קוריאה, ולאחר מכן הוחלף לחלוטין ברימון מסדרת M33 (M33/M67).
על אף הייצור ההמוני של ה-Mk 2 במלחמת העולם השנייה, הוא נותר בשירות מוגבל גם בשנות ה-50 וה-60, במיוחד אצל הצי האמריקני, עד שהוצא משירות בשנת 1969.
Mixed Spice (מילולית: תבלין מעורב), מכונה לעיתים אף "פודינג ספייס" היא תערובת תבלינים מתוקים בריטית, הדומה לתערובת התבלינים ההודית גאראם מסאלה.
השימוש בתערובת זו הוא בדרך כלל לתיבול פירות או מאכלים מתוקים.
השימוש במינוח "Mixed Spice", כדי לציין תערובת זו של תבלינים, נמצא בספרי בישול החל משנת 1828 וכנראה אף לפני כן.
תערובת תבלינים זו מכילה בדרך כלל:
MobileMe היה ענן המחשוב שיוצר על ידי חברת אפל ושוחרר ב-5 בינואר 2000 כ-iTools.
ב-9 ביולי 2008 שחררה אפל מחדש את שירותי הענן בכנס ה-WWDC.
הוא נסגר ביוני 2011 לאחר השקת iCloud.
מצא את האייפון שלי – Find My iPhone היא אפליקציה המאפשרת את מציאת מכשיר האייפון, אייפוד טא'ץ או האייפד באמצעות האתר icloud.com, באתר ניתן לראות את מיקום המכשיר על המפה ולשלוח לו הודעה, לנעול או למחוק אותו.
שירות Find My iPhone זמין בחינם למשתמשי המכשירים המעודכנים לגרסת iOS 4.2.1 ומעלה.
השיר הראשון שהוקלט לאלבום היה שיר הנושא "The Mob Rules", שהוקלט בביתו של ג'ון לנון, שאף היה הפסקול של הסרט Heavy Metal, שיצא באותה שנה בה יצא האלבום.
הרצועה "E5150" נשמעת גם היא בסרט, אך לא כחלק מהפסקול.
גיטריסט הלהקה טוני איומי כתב בספרו האוטוביוגרפי כי הלהקה ביקשה להקליט את האלבום בסטודיו פרטי במטרה לחסוך כסף, אך מאחר שניסיונות ההקלטה לא השיגו את הסאונד הרצוי, נאלצו חברי הלהקה לשכור את אולפני "Record Plant" שבלוס אנג'לס.
בנוסף להיעדרותו של אוזי אוסבורן, חבר להקה מקורי נוסף שלא השתתף באלבום היה ביל וורד, אותו החליף על התופים וייני אפיק, שניגן בין היתר בלהקות דיו ו-Heaven & Hell.
האלבום היה השני ואחרון בו השתתף הזמר רוני ג'יימס דיו, שאת מקומו תפס איאן גילן באלבום הבא Born Again שיצא ב-1983, עד לחזרתו של דיו באלבום Dehumanizer שיצא ב-1992. דיו עזב את הלהקה בעקבות עסקת חוזה-סולו שנרקמה בינו לבין חברת ההפקה האחים וורנר, עסקה שלא מצאה חן בעיני טוני איומי.
את רוב מילות השירים כתב דיו.
נגינתו של איומי באלבום זה מתאפיינת בעבודת גיטרה מהירה במיוחד, וסגנונו המוכר - כבד, איטי ואפל - התחלפה במידה ניכרת בנגינה טכנית.
הרצועה הראשונה באלבום "Turn Up the Night", שיצאה כסינגל וזכתה להצלחה, מאופיינת בנגינת גיטרה מהירה וטכנית, ושיר זה הוא המייצג ביותר את סגנון הנגינה של איומי באלבום.
השיר הארוך ביותר באלבום (7:45) "the sign of Southern" נפתח בנגינה אקוסטית מינורית, כשהנגינה מתחלפת בדקה ה-1:20 לסגנון הכבד והמוכר של "בלאק סבאת'".
הקטע האינסטרומנטלי "E5150" הוא קטע ניסיוני המורכב כולו מאפקטים אלקטרוניים פסיכדליים.
שיר הנושא "The Mob Rules" הוא הסינגל השני מהאלבום, שזכה אף הוא להצלחה, והגיע למקום ה-46 במצעד הבריטי.
השיר "Country Girl" מכיל ריף גיטרה איטי שמנוגן לכל אורך השיר.
השיר "Falling Off The Edge Of The World" מתחיל בנגינה איטית, שקטה ומלודית, כשהנגינה הולכת ומתגברת ונעשית טכנית וכבדה ככל שהשיר מתקדם.
הקטע האחרון באלבום "Over and Over" הוא שיר מלודי בסגנון בלוז רוק, המכיל סולו גיטרה ממושך.
מבחינה מסחרית, האלבום נכשל בשחזור ההצלחה לה זכתה הלהקה באלבומה הקודם Heaven and Hell, ועם זאת, הייתה לאלבום הצלחה נאה, כשבארצות הברית בלבד נמכר האלבום בכ-500,000 עותקים.
הביקורות לאלבום היו מעורבות, אולם ברובן חיוביות.
גרג פראטו (Greg Prato) מאתר Allmusic כינה את האלבום "בלתי מעורך מספיק" ("underrated").
אדוארדו ריבדביה (Eduardo Rivadavia) גם הוא מאתר "Allmusic", שיבח את האלבום וקרא לו "אלבום נהדר" ("magnificent record").
הלהקה ספגה ביקורות על כך שהאלבום נשמע כמו חיקוי של עבודתה הקודמת באלבום "Heaven and Hell".
יוצא דופן היה מבקר המוזיקה ג'יי די' קונסידין (J.D.
קונסידין מסיים את ביקורתו הארסית ומציין כי "'Mob Rules' גרוע ולא רק בגלל הליריקה האידיוטית של שיריו, אלא גם בגלל האופן שבו הוא מבוצע, שהוא הביצוע העלוב ביותר שיכול להיות".
המוזיקה הולחנה על ידי גיזר באטלר, טוני איומי ורוני ג'יימס דיו.
מרטין בירץ' - הפקה מוזיקלית
mkdir (מאנגלית: make directory; "צור תיקייה") היא פקודה במערכות ההפעלה Unix, DOS, OS/2, ReactOS ו-Microsoft Windows המשמשת ליצירת תיקייה חדשה.
הפקודה קיימת גם במעטפת של EFI, בשפת התסריט PHP ובשפות התכנות אוקטבה ו-MATLAB.
בגרסאות מוקדמות של Unix (4.1BSD וגרסאות מוקדמות של System V) על הפקודה היה להיקרא עם ההרשאות של המשתמש root כיוון שלליבה לא הייתה קריאת מערכת של mkdir .
מקום זאת, זה יצר תיקייה עם הפקודה mknod .
השימוש הסטנדרטי בפקודה mkdir הוא כדלקמן:
כאשר dir2 ,dir1 וכן הלאה הם שמות התיקיות שייווצרו.
בצורת כתיבה זו התיקיות ייווצרו תחת התיקייה הנוכחית.
במערכות הפעלה דמויות Unix, לפקודה mkdir יש כמה דגלים:
p (--parents)- משמש ליצירת הנתיב המלא של התיקייה.
לדוגמה, mkdir -p a/b יצור את התיקייה a אם היא אינה קיימת, ובתוכה תיווצר התיקייה b .
אם התיקיות a או b כבר קיימות אז הפקודה תתעלם מהשגיאה ולא תיצור אותן שוב.
m (--mode)- מאפשר לקבוע את ההרשאות של התיקייה שתיווצר (באופן דומה לדרך בה מגדירים את ההרשאות בפקודה chmod )
v (--verbose) תדפיס הודעה על כל תיקייה שתיווצר.
שימוש יותר חזק בדגל p- מאפשר ליצור עץ שלם של תיקיות בשורה אחת:mkdir -p a/{b/c/{d,e},f,g}
הפקודה תיצור את עץ התיקיות הבא: a
GSMA Mobile World Congress (בראשי תיבות: MWC) היא ועידה המשלבת בין תערוכת מוצרי מובייל הגדולה בעולם, ובין כנס מנהלים ובכירים המייצגים מפעילות סלולריות, יצרניות מוצרים, ספקי מכשור ומנהלי תוכן מכל רחבי העולם.
התערוכה כוללת תצוגת מגוון רחב של מוצרים הקשורים לשוק המובייל, כדוגמת סמארטפונים, מחשבי לוח, מחשוב לביש, מחשבים אישיים, אפליקציות ותשתיות רשת.
הוועידה, שנקראה בעבר GSM World Congress, עדיין מכונה לעיתים קרובות בשמות 3GSM ו-3GSM World.
ועידת הסלולר העולמית נמשכת ארבעה ימים ומתקיימת פעמיים בשנה.
האירוע המרכזי נערך מדי שנה בברצלונה שבספרד בסוף פברואר או בתחילת מרץ.
האירוע המשני נערך בשאנגחאי בחודש יולי, ומתמקד בעיקר בתעשייה המקומית.
את האירוע המרכזי בברצלונה פוקדים מדי שנה כמאה אלף מבקרים מתחומים שונים בתעשייה, כ-40 אחוז מתוכם הם עיתונאים ואנשי תקשורת מכל העולם.
את החשיפה הגדולה של הוועידה מנצלות חברות רבות לחשיפתם של מוצרים חדשים ולביצוע הכרזות עסקיות.
החברות הלוקחות חלק בוועידה כוללות את מיקרוסופט, גוגל, סמסונג, סוני, מוטורולה, LG ,HTC ורבות אחרות.
ועידת הסלולר Mobile World Congress התקיימה לראשונה ב-1987, ובמשך 19 שנים (עד 2005) נערכה בעיר קאן.
בשנת 2006 הועברה הוועידה לעיר ברצלונה, וזו תמשיך לארח אותה עד 2023 לפחות.
בתחילה התקיימה התערוכה במתחם מונז'ואיק בעיר, אך בשל גודלה שרק הלך וגבר משנה לשנה, הועברה הוועידה ב-2013 למתחם האירועים והכנסים Fira Gran Via.
בפברואר 2016 נחנכה במתחם הוועידה תחנת רכבת תחתית כחלק מקווי המטרו הפרוסים ברחבי העיר.
הוועידה שתוכננה להיערך בפברואר 2020 בוטלה לאחר שחברות אחדות הודיעו על ביטול השתתפותן עקב התפרצות נגיף קורונה-ווהאן.
Mistral Air היא חברת תעופה איטלקית המבוססת ברומא.
החברה מפעילה טיסות מטען מנמל התעופה לאונרדו דה וינצ'י-פיומיצ'ינו ונמל התעופה בולוניה.
החברה נוסדה בשנת 1981 על ידי השחקן ושחיין העבר באד ספנסר והחלה את פעולותיה בשנת 1984.
החברה חתמה הסכם עם הכס הקדוש של הוותיקן להטיס צליינים לאתרים קדושים כגון לורד, סנטיאגו דה קומפוסטלה, מוסטר, ישראל, פולין ומקסיקו.
+צי המטוסים (אוגוסט 2016)מטוסבשירותבהזמנהנוסעים (מחלקת תיירים)הערותATR 72-2122 -מטעןATR 72-5004 -68מופעל עבור חברת אליטליהבואינג 737-3001 -מטעןבואינג 737-4001 -168סה"כ8-
בתקופת הקיץ, החברה מפעילה טיסות מנמל התעופה בן-גוריון לקטאניה שבסיציליה, בעזרת מטוסי מקדונל דאגלס MD-80 חכורים מחברת בולגריאן אייר צ'רטר.
Mo Bounce (בעברית: עוד קצב) הוא סינגל שהוקלט על ידי הראפרית האוסטרלית איגי אזליה.
השיר יצא לאור ב-23 במרץ 2017. למרות שהסינגל נכשל מבחינה מסחרית, השיר הצליח להיכנס לכמות נכבדת של מצעדים, ובשיאו הצליח להגיע אל המקום ה-13 במצעד הגרמני.
את עטיפתו של השיר פרסמה אזליה בחלקים שונים ברשתות החברתיות, חלק מהתמונות היו GIF, חלקן היו חתוכות, ולבסוף היא העלתה את העטיפה המלאה.
לשיר יצא ווידאו קליפ אשר צולם בהונג קונג.
ב-24 במרץ 2017, העלתה הזמרת את הווידאו קליפ המלא לערוץ ה-Vevo שלה.
ב-24 השעות הראשונות שלו ביוטיוב, צבר הווידאו קליפ למעלה מ-3.5 מיליון צפיות.
בווידאו קליפ ניתן לראות את אזליה ורקדניות אחרות ברחובות הונג קונג, כשהן רוקדת טוורק בלבוש פרובוקטיבי ומינימלי.
הווידאו קליפ נכון ל-17 באוגוסט 2017, צבר למעלה מ-40 מיליון צפיות.
.Miz & Mrs היא סדרת מציאות אמריקאית, שהוקרנה לראשונה ב-24 ביולי 2018, בערוץ ה-USA.
הסדרה היא סדרת ההמשך ל-Total Divas ונתנה מבט מקרוב אל חייהם של דה מיז ואשתו מאריס כזוג בתוך הזירה ומחוצה לה.
הסדרה כוללת פרקים באורך של כחצי שעה, ועוקבת אחרי הזוג, כולל הולדת בתם הבכורה.
באפריל 2019, נודע שרשת USA חידשה את הסדרה לעונה שנייה.
ב-8 בינואר 2018, ה-WWE הודיעו שהמיז ומאריס יקבלו סדרה משלהם, שתשודר בערוץ USA ותקרא Miz & Mrs.
הסדרה תתעד את חייהם האישיים של הזוג.
ב-27 במרץ 2018, בתם הראשונה של הזוג נולדה ונקראה מונרו סקיי.
ב-22 במאי 2018, נודע שהפרק הראשון בסדרה ישודר ב-24 ביולי.
ב-14 באוגוסט 2018, נודע שרשת USA הזמינה פרקים נוספים אשר יתווספו לעונה הראשונה.
בפברואר 2019, נודע ש-14 פרקים יתווספו לסדרה, שתתחיל שוב ב-2 באפריל 2019.
ב-2 באפריל 2019, נודע שרשת USA חידשה את הסדרה לעונה שנייה אשר תכלול עשרים פרקים.
מונרו סקיי מיזנין (בתם של המיז ומאריס)
ג'ורג' מיזנין (האבא של המיז)
מרג'וליין "מרג'ו" מרטין (האמא של מאריס)
Mobility analogy (בעברית: אנלוגיית הניידות), המכונה גם אנלוגיית האדמיטנסים או אנלוגיית פיירסטון, היא שיטה בה ניתן לייצג מערכות כלשהן (מכניות, תרמיות וכו') על ידי מערכת חשמלית אנלוגית.
היתרון במעבר לייצוג על ידי מערכת חשמלית מקבילה הוא שקיימות טכניקות רבות לפתרון מעגלים חשמליים מורכבים.
על ידי המרה לייצוג חשמלי, ניתן לפתור בעיות במערכות שונות על ידי שימוש באותם כלים לפתרון מעגלים חשמליים ללא כל שינוי.
יתרון נוסף מתרחש במערכות אלקטרו-מכניות: המרת החלק המכני של מערכת כזו לתחום החשמלי מאפשרת לנתח את המערכת כולה כמכלול מאוחד.
ההתנהגות המתמטית של המעגל החשמלי המקביל המדומה זהה להתנהגות המתמטית של המערכת המיוצגת.
לכל רכיב בתחום החשמל יש אלמנט מקביל בתחום המכני עם משוואה מתאימה.
כל החוקים של ניתוח מעגלים, כגון חוקי Kirchhoff, החלים בתחום החשמל יחולו גם על המערכות השונות.
שיטת ה-Mobility analogy היא אחת משתי האנלוגיות החשמליות החשובות המשמשות לייצוג מערכות מכניות בתחום החשמל כאשר השנייה היינה Impedance analogy (אנלוגיית העכבה).
תפקידי המתח והזרם מתהפכים בשתי שיטות אלו, והייצוגים החשמליים המיוצרים הם המעגלים הדואליים זה של זה.
שיטת ה־Mobility analogy משמרת את הטופולוגיה של המערכת המכנית כאשר מועברים לתחום החשמלי, בעוד שהאנלוגית העכבה איננה.
מאידך, האנלוגית העכבה שומרת על האנלוגיה בין עכבה חשמלית לבין עכבה מכנית, בעוד שהאנלוגית הניידות איננה.
אנלוגיית הניידות משמשת בעיקר לטובת מידול התנהגויות של מסננים מכניים.
מסננים אלו מיועדים לשימוש במעגל אלקטרוני, אך מצד שני מתוכננים לעבוד על ידי גלי רטט מכניים.
ההתמרה בין גלים מכניים למערכת חשמלית נעשית על ידי מתמרים.
שימוש נפוץ של אנלוגיית הניידות נמצאת בתחום של ציוד אודיו, כגון רמקולים.
רמקולים מורכבים ממתמר ומרכיבים נעים מכניים.
הקלט של הרמקול היינו אות חשמלי כאשר הפלט היינו גלים אקוסטיים, אלו הם גלים של תנועה מכנית (של מולקולות אוויר או תווך אחר).
לפני שניתן יהיה לפתח אנלוגיה חשמלית למערכת מכנית, יש לתאר אותה תחילה כמערכת מכנית מופשטת.
מערכת מכנית מחולקת למספר אלמנטים אידיאליים שכל אחד מהם יכול להיות מוצג על ידי רכיב חשמלי אנלוגי.
האנלוגיות המכניות של האלמנטים החשמליים הם גם אלמנטים מקובצים, דהיינו, ההנחה היא כי הרכיב המכני הוא קטן מספיק, כך שהזמן שהמעבר של הגלים מכניים שיופצו מקצה אחד של הרכיב לשני יהיה זניח.
על מנת לבצע אנלוגיות מכניות נדרשים שלושה אלמנטים חשמליים פסיביים כלומר: התנגדות, השראות וקיבול.
לאנלוגיות השונות יש ייצוגים שונים ובכל אנלוגיה נקבעים אילו רכיבים מכניים ייוצגו על ידי רכיבים חשמליים שונים.
באנלוגיית הניידות הרכיב האנלוגי של המתח הוא המהירות והאנלוגיה של הזרם היא כוח.
עכבה מכנית מוגדרת כיחס הכוח למהירות, ולכן היא אינה מקבילה לעכבה החשמלית.
במקום זאת, הוא אנלוגי להופכי של העכבה.
הקבלה מכנית נקראת בדרך כלל ניידות, ומכאן שמה של האנלוגיה.
ננצל את הידע הקיים בפתרון מעגלים חשמליים, כדי לפתור בעיות מתחומים אחרים.
כפי שמוסבר לעיל ניתן למדל מערכות מכניות למעגלים שקולים.
את הנגד, הקבל, הסליל, המתח והזרם, יחליפו גדלים אחרים.
מבחינה היסטורית, אנלוגיית העכבה הייתה בשימוש זמן רב לפני אנלוגיית הניידות.
אנלוגיית הניידות נוצרה על ידי פ.א.
פיירסטון בשנת 1932 כדי להתגבר על נושא שמירת הטופולוגיות.
היתרון העיקרי של אנלוגיית הניידות על האלטרנטיבה שלה, אנלוגיית העכבה, היא שהיא שומרת על הטופולוגיה של המערכת המכנית.
אלמנטים המחוברים בטור במערכת מכנית מחוברים בטור במעגל חשמלי שקול ואלמנטים המחוברים במקביל במערכת מכנית נשארים מחוברים במקביל במערכת החשמלית השקולה.
החיסרון העיקרי באנלוגיית הניידות הוא שאנלוגיה זו לא שומרת על האנלוגיה בין עכבה חשמלית ומכנית.
התנגדות מכנית מיוצגת כמוליכות חשמלית במעגל חשמלי שקול ולא כהתנגדות חשמלית.
וכוח אינו מקביל למתח אלא מקביל לזרם במערכת שקולה.
Mistletoe (בעברית: דבקון) הוא שיר חג המולד של הזמר הקנדי ג'סטין ביבר, אשר נכתב והופק על ידי נסרי ואדם מסינגר.
השיר יצא לאור ב-17 באוקטובר 2011, כסינגל הראשון מתוך אלבום חג המולד Under the Mistletoe.
השיר הוא שיר פופ ואר אנד בי, ויש השפעה על רגאיי.
הסינגל קיבל ביקורות חיוביים לרוב ממבקרי המוזיקה.
הסינגל הרוויח בטופ 10 בקנדה, דנמרק, ונורווגיה, והחמיץ להגיע בארצות הברית כאשר קיבל את המקום ה-11, כאשר בנוסף הרוויח בטופ 40 בתשע מדינות נוספות.
השיר מתלווה יחד עם וידאו קליפ אשר בוים על ידי רומן וייט, אשר נראה לעין שהזמר שר בשלג, מואר באור.
השיר הוא גם השיר היחיד שג'סטין ביבר הוציא בשנת 2011.
ביבר הופיע לראשונה עם השיר בשידור חי בסיור ההופעות הראשון שלו My World Tour ב־6 באוקטובר 2011, באצטדיון האולימפי שבריו דה ג'נרו, בברזיל.
במשך ההופעה, ביבר אישר כי השיר הוצא לאור ברחבי העולם דרך פלטפורמת iTunes בתאריך 17 באוקטובר 2011. בריאיון עם MTV, ביבר אמר: "אני ממש מתרגש [שהשיר] הוא באמת קליט.
אני יודע שכל המעריצים שלי יאהבו את זה.
זה משהו שאני מרגיש שהם יתחילו לשיר את השיר בכל חג המולד שיהיה".
השיר נכתב והופק על ידי נסר ואדם מסינגר.
השיר הוא שיר חג המולד אשר באופן קולי עובר מפופ לאר אנד בי ג'אנרים, תוך כדי שימוש באלמנטים של רגאיי.
Mmm Mmm Mmm Mmm הוא שיר שבוצע על ידי להקת הפולק רוק הקנדית קראש טסט דאמיס ויצא לאור בשנת 1993.
השיר יצא לאור באוקטובר 1993, כסינגל המוביל מתוך אלבומה השני של הלהקה God Shuffled His Feet.
על אף שהשיר זכה להצלחה בינלאומית גדולה, הוא קיבל ביקורות לא טובות מצד המבקרים.
השיר הגיע למקום הראשון באוסטרליה, בלגיה, דנמרק, נורווגיה, שוודיה, איסלנד וגרמניה, ולמקום הראשון במצעד השירים האלטרנטיבים בארצות הברית.
כן הגיע לחמשת הגדולים במצעד הסינגלים הבריטי ובמצעד הבילבורד הוט 100. בקנדה ארצם לעומת זאת הגיע השיר למקום ה-14 בלבד, שלא כמו שירים אחרים מן האלבום שהצליחו בקנדה יותר.
כל בית בשיר מתאר בידוד וסבל של ילד אחד מתוך סך הכל שלושה ילדים המתוארים בשיר.
שני הילדים המתוארים בבתים הראשונים סובלים מפגיעות פיזיות.
בבית הראשון מתואר ילד שנפגע בתאונת דרכים וכתוצאה מכך הוא נאלץ להיעדר מבית הספר לתקופה ארוכה.
כאשר חזר לספסל הלימודים שינה שערו את צבעו משחור ללבן בוהק.
בבית השני ילדה מסרבת להחליף בגדים ליד ילדות אחרות בגלל כתמי לידה המכסים את גופה.
בבית השלישי מתואר ילד שהוריו מאלצים אותו לחזור מבית הספר מייד לבית.
כשהוריו הלכו לכנסייה הם רעדו והתנודדו על רצפת הכנסייה.
הוידאו קליפ לשיר בוים על ידי דייל הסליפ וראה אור באוקטובר 1993.
בווידאו קליפ נראים ילדים המציגים על במה את כל שלושת המקרים המתוארים בשיר.
לצד זאת נראים לסירוגין חברי הלהקה המבצעים את השיר.
על אף שהשיר זכה להצלחה גדולה, הוא זכה לביקורות לא טובות ונכלל ברשימות "השירים הגרועים ביותר".
הוא נבחר למקום ה-15 ברשימת 50 השירים הגרועים ביותר בכל הזמנים שיצר ערוץ VH1. מנגד הערוץ דירג אותו במקום ה-31 ברשימת שירי שנות ה-90 הטובים ביותר שבוצעו על ידי זמרים ולהקות בעלי להיט אחד.
בשנת 1995 היה השיר מועמד לפרס גראמי לביצוע הפופ הטוב ביותר לצמד או להקה אך לא זכה.
ווירד אל ינקוביץ' יצר גרסה פארודית לשיר בשם "Headline News".
Mobile1 Music היא חברת תקליטים ישראלית המתמחה בייצוג והפצה של תוכני מוזיקה בניו מדיה.
אמנים בולטים רבים מיוצגים על ידי החברה, בהם סטטיק ובן-אל תבורי, אייל גולן, עדן בן זקן ועוד.
"Miş Miş" (בעברית: "בֵּלָה בֵּלָה") הוא שיר שהוקלט על ידי הזמרת-יוצרת הטורקייה סימגה.
הוא יצא לאור ב-11 ביוני 2015, בהוצאת חברת התקליטים דואן מיוזיק קומפני כסינגל שלא מתוך אלבום.
השיר הפך ללהיט בין-לאומי, אך עם זאת הוחלט שלא לכלול אותו באלבום הבכורה של סימגה.
השיר נכתב והופק על ידי אוזן בייראשה וסיבל אלגן.
בשנת 2011, הוציאה סימגה את מיני-אלבום הבכורה שלה Yeni Çıktı, שלא זכה להצלחה לה ציפתה ולאחר מכן, החליטה להוציא את "Bip Bip", כסינגל הבכורה שלה, שכן הצליח ביוטיוב כאשר צבר למעלה מ-54 מיליון צפיות.
לאחר מכן, יצא השיר הזה כסינגל השני שלה וכסינגל המצליח ביותר שלה.
הווידאו קליפ הנלווה של "Miş Miş" הועלה לערוץ היוטיוב של netd müzik ב-22 בספטמבר 2015, ביום יציאתו של השיר כסינגל.
בתחילתו, ניתן לראות את סימגה כשהיא הולכת ברחובות העיר, תוך שמסביבה התושבים מבצעים את פעולותיהם היומיומיות כמו תליית כביסה וכדומה.
בהמשך, ניתן לראותה כשהיא רוקדת יחד איתם.
נכון לאוגוסט 2023 עומד מונה הצפיות של הקליפ על למעלה מ-235 מיליון צפיות.
אזורתאריך יציאהפורמטחברת תקליטיםמקורכלל העולם11 ביוני 2015הזרמת מוזיקה • הורדה דיגיטליתDMC
Mm..Food בתרגום ישיר לעברית (ממ…אוכל) הוא אלבום האולפן החמישי של הראפר הבריטי-אמריקאי אם אף דום.
האלבום יצא לאור ב-16 בנובמבר 2004, על ידי חברת התקליטים ריימסיירס אנטרטיינמנט .
האלבום הגיע בשיאו למקום ה-17 במצעד האלבומים העצמאיים של הבילבורד, ולמקום התשיעי במצעד אלבומי ה-Heatseekers.
שם האלבום, Mm..Food, הוא אנגרמה ל"אם אף דום" (MF Doom).
Mm..Food זכה לשבחים אוניברסליים לאחר צאתו, ולציון ממוצע של 81 מ-Metacritic, בהתבסס על 22 ביקורות.
ריאן דומבל מאנטרטיינמנט ויקלי כתב כי "Mm..Food מטלטל אינספור מטאפורות אכילות על פעימות קשות, ג'אזיות, תוך שהוא לעולם לא מתגלגל לפרודיה חסרת טעם".
דייוויד ג'פריס מ-AllMusic תיאר את האלבום כ"חיוני כמו כל דבר שעשה לפני ולגמרי לא נגע או סיבך מההייפ".
ניק סילבסטר מפיצ'פורק תיאר את האלבום כ"ניסיון להיטיב עם ההתנשאות הכמעט פשיסטית של דום להחזיר את תור הזהב של הראפ למרות אובדן התמימות שלו".
Club כינה את האלבום כ"פסטיש מטורף שנקשר בלולאה סביב אובססיות לאוכל, ספרי קומיקס ונבלי-על" וכתב כי דום הוא "פטור מחוק התשואה המצטמצמת".
בשנת 2012, Stereogum העניק לאלבום את תואר האלבום הטוב ביותר של אם אף דום.
בשנת 2015, מגזין NME תיאר אותו כ"אחד מבין 23 אלבומי הקונספט הכי משוגעים ובלתי נשכחים".
מגזין קומפלקס כינה את השיר "Rapp Snitch Knishes" מתוך האלבום כ"שיר הראפ ה-22 המצחיק בכל הזמנים".
Mk 47 או סטרייקר 40, מכונה בצה"ל "מקל"רון", הוא מקלע רימונים בקליבר 40 מ"מ עם מערכת בקרת אש משולבת, המסוגלת לירות רימונים "חכמים" בקוטר 40 מ"מ שמתפוצצים באוויר.
ל-Mk 47 יש את הטכנולוגיה העדכנית ביותר לזיהוי, מיקוד ובליסטיקה.
מערכת בקרת האש של Mk 47, המיוצרת על ידי ריית'יאון, משתמשת בטכנולוגיות החדישות ביותר בתחום חיפוש טווח לייזר, אמצעי ראיית לילה I2 וטכנולוגיית חישוב מסלול בליסטי.
בנוסף ליכולת לירות את כל סוגי הרימונים בקוטר 40 מ"מ בתקן נאט"ו כמו הסאקו דיפנס Mk-19, הוא יכול לירות רימונים חכמים מסוג MK285 שניתן לתכנת אותם להתפוצץ באוויר לאחר מרחק מוגדר.
כוונת ממוחשבת מאפשרת למשתמש לקבוע מרחק זה.
יולי 2006: ג'נרל דינמיקס קיבלה חוזה בשווי של 23 מיליון דולר לייצור Mk 47 מוד 0. החוזה הוא חלק מחוזה לכמות בלתי מוגבלת למסירה לחמש שנים עם ערך פוטנציאלי כולל של 82 מיליון דולר.
העבודה תושלם במתקן של ג'נרל דינמיקס בסאקו, מיין.
ג'נרל דינמיקס משתפת פעולה עם ריית'יאון לבניית מערכת בקרת האש Lightweight Video Lightweight (LVS).
ניהול התוכנית יתבצע במרכז הטכנולוגי של ג'נרל דינמיקס בברלינגטון.
פברואר 2009: ג'נרל דינמיקס קיבלה חוזה בשווי 12 מיליון דולר לייצור Mk 47 מוד0.
ה-Mk 47 מכונה בצה"ל מקל"רון.
כוחות חיל הרגלים עשו בו שימוש במהלך התמרון הקרקעי ברצועת עזה במלחמת חרבות ברזל.
הכוחות המזוינים של ארצות הברית וצה"ל הציגו מספר מצומצם של מערכות ח"כ 47 מוד 0, עם כ-1,500 בשירות ארצות הברית.
: צבא אוסטרליה הזמין 200 מקלעי Mk 47 מוד 1 במחיר 47 מיליון דולר, שיימסרו החל מהרבעון השלישי של 2016 עד אמצע 2017 במטרה להחליף את ה-Mk-19.
: צבא הגנה לישראל חתם בשנת 2010 על עסקה בסך 24.9 מיליון דולר לרכישת 130 מקלעים מדגם Mk 47 מוד 0. המקלעים הגיעו ב-2012 במטרה להחליף את ה-Mk 19.
: בשירות פיקוד המבצעים המיוחדים של ארצות הברית, כולל הצבא והצי, בשירות בעיראק ובאפגניסטן משנת 2006, ומיועד לשגר רימונים קלים מתקדמים.
כעת בשימוש על ידי יחידות פיקוד המבצעים המיוחדים של ארצות הברית בסוריה.
פביו פריטלי (באיטלקית: Fabio Frittelli, הידוע בשם במה Mo-Do; 24 ביולי 1966 במונפאלקונה – 6 בפברואר 2013 באודינה) היה זמר איטלקי ששר בעיקר בגרמנית.
פביו פריטלי נולד למשפחה מעורבת – אמו הייתה ממוצא גרמני ואב איטלקי.
בתחילת הקריירה הוא היה זמר וגיטריסט.
הפריצה התרחשה בשנת 1993. על פי המלצת מפיק מוזיקלי שעבר איתו פביו פרטלי לקח שם במה על פי תחילת העיר בו נולד "Monfalcone" ויום הולדתו "Domenica".
הוא התפרסם בעיקר בשיר "Eins, Zwei, Polizei" שהגיע לראש מצעד הפזמונים במספר מדינות אירופה.
הוא נמצא מת ב-7 בפברואר 2013. לפי הערכת המשטרה זה היה התאבדות.
שנה שיר מיקום במצעד הפזמונים היקף מכירות אלבום איטליה אוסטריה פינלנד צרפת גרמניה הולנד שוודיה שווייץ 1994 "Eins, Zwei, Polizei" 1 1 3 8 1 2 9 5 אוסטריה: אלבום זהב
גרמניה: אלבום זהב Was ist das?
Mixes הוא אלבום הרמיקס החמישי של הזמרת והפזמונאית האוסטרלית קיילי מינוג.
הוא יצא לאור ב-3 באוגוסט 1998 על ידי חברות התקליטים דיקונסטרקשן רקורדס ומאשרום רקורדס.
האלבום מכיל רמיקסים לרצועות מתוך אלבום האולפן השישי שלה, Impossible Princess (1997).
מינוג לא הייתה שותפה בהפקה שלו.
העטיפה שלו צולמה על ידי הצלם הבריטי סיימון אמט ועוצבה על ידי פארו דיזיין, ששניהם היו אחראים על העטיפה של Impossible Remixes (1998).
"Mobile" (בעברית: "נייד") הוא סינגל שהוקלט על ידי הזמרת-יוצרת הקנדית אבריל לאבין.
הוא יצא לאור במאי 2003, על ידי חברת התקליטים אריסטה רקורדס, כסינגל אחרון מתוך Let Go, באוסטרליה ובניו זילנד.
הוא נכתב על ידי לאבין וקליף מגנס, שגם הפיק אותו.
הוא צבר למעלה מ-15.7 מיליון השמעות בספוטיפיי.
פאט בלשיל ממגזין ה"רולינג סטון" כינה את "Mobile" כלהיט.
הוא ציין כי קולה של לאבין משתלב היטב עם צלילי הגיטרות האקוסטיות והחשמליות.
הוא אף טען כי לפעמים ניתן לשכוח לרגע שאבריל היא זמרת קאנטרי במקור.
"Mobile" פורסם כסינגל להשמעות ברדיו בלבד באוסטרליה וכסינגל אירפליי ופיזי בניו זילנד.
העותק הפיזי כלל את "Complicated" ושתי רצועות בי-סייד שלא פורסמו בעבר, "Let Go" ו-"All You Will Never Know".
הן גם מופיעות באלבום האוסף B-Sides.
השיר הופיע לראשונה במקום ה-36 במצעד הסינגלים של ניו זילנד.
הוא בילה 11 שבועות במצעד, והגיע לשיאו ב-8 ביוני 2003 במקום ה-26.
MitoMap הוא מסד נתונים עבור גנום מיטוכונדרי האנושי (mtDNA), המרכיב הראשון בגנום האנושי שרוצף באופן מלא.
המאגר מכיל מידע על וריאציות ומוטציות של DNA מיטוכונדריאלי אנושי שדווחו בספרות, וכן מידע על mtDNA haplogroups, שהן קבוצות של אנשים שחולקים מוצא משותף על סמך ה-mtDNA שלהם.
מאגר ה-MitoMap משמש כמשאב להבנת התפקוד של הגנום המיטוכונדריאלי ומסייע להבנת הבסיס הגנטי של מחלות מיטוכונדריה ולפיתוח בדיקות וטיפולים עבורם.
המאגר של MitoMap מחולק ל-5 חלקים:
מאגר אלמנטים גנטיים פונקציונליים- מאגר המספק את המיקומים הגנומים של אותם אזורים פונקציוניאליים ב־mtDNA.
מאגר מוטציות קליניות - מאגר המספק את מיקומי הנוקלאוטידים ומיקומי החלפות הבסיסים המקושרים למחלות.
פרויקט לריצוף הגנום המיטוכונדריאלי נעשה בפעם הראשונה ב-2013 במהלך כנס NGBT בדלהי, הודו בין התאריכים 14–16 בנובמבר.
מיקספאנל היא פלטפורמת תוכנה כשירות, המאפשרת לנתח נתוני מוצר, לבדוק את מעורבותם של הגולשים בשירות ולשפר את חווית המשתמש.
החברה הוקמה בשנת 2009, מעסיקה כ-350 עובדים ומבין 6,000 לקוחותיה נמנות חברות מרכזיות כגון: אובר, מאנדיי, למונייד, פיבר ועוד.
המטה הראשי של החברה ממוקם בסן פרנסיסקו, ארצות הברית.
מיקספאנל הוקמה בשנת 2009 על ידי סוהיל דושי (Suhail Doshi) וטים טרפרן (Tim Trefren).
בחודש דצמבר 2014, גייסה כ-65 מיליון דולר בסבב גיוס בהובלת קרן אנדריסן הורוביץ (Andreessen Horowitz).
בחודש נובמבר 2021, גייסה כ-200 מיליון דולר בסבב גיוס בהובלת קרן ביין קפיטל (Bain Capital Tech Opportunities).
בחודש ינואר 2022, החליטה החברה להרחיב את פעילותה בישראל ומינתה את עופר פוליבודה למנהל הפעילות הארצי.
בחודש יוני 2022, חתמה החברה על הסכם שיתוף פעולה עם קבוצת יעל הישראלית.
Mistral AI היא חברה צרפתית המוכרת ומפתחת מוצרי בינה מלאכותית.
היא נוסדה באפריל 2023 על ידי עובדים של מטא ו־DeepMind.
החברה גייסה 385 מיליון אירו באוקטובר 2023 ובדצמבר 2023 היא הוערכה ביותר משני מיליארד דולר.
מוצרי החברה כוללים מודלי שפה גדולים בקוד פתוח.
החל ממרץ 2024, שני דגמים של מודלי החברה פורסמו וזמינים.
שלושה דגמים נוספים, Small, Medium ו־Larg, זמינים באמצעות API בלבד.
Mistral AI נוסדה באפריל 2023 על ידי ארתור מנש, גיום למפל וטימותי לקראוה.
לפני שהקים את Mistral AI, ארתור מנש עבד ב־DeepMind, מעבדת הבינה המלאכותית של גוגל, בעוד גיום למפל וטימות'י לקראוה עבדו במטא.
ביוני 2023, חברת ההזנק גייסה כספים לראשונה בסך 105 מיליון אירו.
בין המשקיעים נמנים הקרן האמריקאית Lightspeed Venture Partners, אריק שמידט, חאבייר ניאל ו־JCDecaux.
הפייננשל טיימס העריכו את שווי החברה ב־240 מיליון אירו.
ב־27 בספטמבר 2023, הפכה החברה את מודל עיבוד השפה שלה "Mistral 7B" לזמין תחת רישיון Apache 2.0 החינמי.
במודל זה 7 מיליארד פרמטרים, והוא קטן משמעותית בהשוואה למתחרים.
ב־10 בדצמבר 2023, הודיעה Mistral AI כי גייסה עוד 385 מיליון אירו כחלק מהגיוס השני שלה.
סבב מימון זה כלל בעיקר את הקרן הקליפורנית Andreessen Horowitz, BNP פריבה וחברת סיילספורס.
ב־11 בדצמבר 2023, החברה פרסמה את דגם "Mixtral 8x7B" עם 46.7 מיליארד פרמטרים.
הדגם שולט ב־5 שפות (צרפתית, ספרדית, איטלקית, אנגלית וגרמנית) וגובר בכמעט כל פרמטר, על פי מבחני המפתחים שלו, על דגם "LLaMa 2 70B" מבית מטא.
גרסה שהוכשרה לעקוב אחר ההוראות מוצעת גם כן והיא נקראת "Mixtral 8x7B Instruct".
ב־26 בפברואר 2024, מיקרוסופט הודיעה על שותפות חדשה עם החברה להרחבת נוכחותה בתעשיית הבינה המלאכותית המתפתחת במהירות.
על פי ההסכם, דגמי השפה העשירים של מיסטרל יהיו זמינים בענן Microsoft Azure, בעוד שעוזר השיחה הרב לשוני "Le Chat" יושק בסגנון ChatGPT.
Mistral 7B הוא מודל שפה עם 7.3 מיליארד פרמטרים המשתמש בארכיטקטורת הטרנספורמר.
הוא שוחרר רשמית ב־27 בספטמבר 2023, באמצעות קישור לביטורנט, וב־Huging Face.
הדגם שוחרר תחת רישיון Apache 2.0. פוסט הבלוג של השחרור טען שהדגם מתעלה על LLaMA 2 13B בכל המדדים שנבדקו, ושהוא שווה ערך ל־LAMA 34B במדדים רבים שנבדקו.
Mistral 7B משתמש בארכיטקטורה הדומה ל־LLaMA, אך עם כמה שינויים במנגנון הקשב.
במיוחד הוא משתמש בתשומת לב מקובצת (GQA) המיועדת להסקה מהירה יותר ובתשומת לב של חלון הזזה (SWA) שנועדה לטפל ברצפים ארוכים יותר.
בדומה לדגם הראשון של מיסטרל, Mixtral 8x7B שוחרר דרך ביטורנט ב־9 בדצמבר 2023.
הבדיקות של Mistral AI מראות שהדגם גובר על LLaMA 70B וגם את GPT-3.5 ברוב המדדים.
שלא כמו Mistral 7B ו־Mixtral 8x7B, דגמי ה־API הם בקוד סגור וזמינים רק דרך ה־API של Mistral.
ב־26 בפברואר 2024 המודל הושק, ולטענת Mistral הוא שני בעולם רק ל־GPT-4 של OpenAI.
הוא שולט באנגלית, צרפתית, ספרדית, גרמנית ואיטלקית, כאשר מיסטרל טוענת כי המודל מסוגל להבין דקדוק והקשר תרבותי כאחד, ומספק גם יכולות קידוד.
Mistral Medium מאומן בשפות שונות כולל אנגלית, צרפתית, איטלקית, גרמנית, ספרדית וקוד עם ציון 8.6 ב־MT-Bench.
הוא מדורג בביצועים מעל קלוד ומתחת ל־GPT-4 במדד LMSys ELO Arena.
מספר הפרמטרים והארכיטקטורה של מיסטרל מדיום אינה ידועה שכן מיסטרל לא פרסמה מידע ציבורי אודותיו.
כמו הדגם לארג', Small הושק ב־26 בפברואר 2024. מודל זה נועד להיות דגם קל משקל נמוך, עם ביצועים טובים יותר מ־Mixtral 8x7B.
Mobile Suit Gundam (ביפנית: 機動戦士ガンダム), היא סדרת אנימה בת 43 פרקים שהופקה על ידי חברת Nippon Sunrise.
הסדרה נוצרה על ידי שנוצרה על ידי יושיוקי טומינו והאג'ימה יאטאטה ובוימה על ידי יושיוקי טומינו.
הסדרה שודרה במקור ביפן ב-7 באפריל 1979 עד 26 בינואר 1980. בהמשך הסדרה עובדה מחדש גם לשלושה סרטים שיצאו לאקרנים בשנים 1981 ו-1982, וכמו גם לרומן וסדרת מאנגה.
הסדרה הייתה העיבוד הטלוויזיוני הראשון בזיכיון גנדאם.
עלילת הסדרה מתרחשת ביקום בדיוני בשנת 2124 (המאה אוניברסלית 0079 לפי לוח השנה הקלנדרי של זיכיון גנדאם) במהלך מלחמה בין פדרציית כדור הארץ לנסיכות ציון אשר הכריזה על עצמאות מפדרציית כדור הארץ ופתחה במלחמה.
המלחמה הובילה לאובדן חיים קטסטרופלי כאשר כמחצית מהאנושות נספתה בעקבות שימוש בנשק גרעיני ונשק ביולוגי במהלך המלחמה, הן בכדור הארץ, במושבות חלל, ובמושבות ירחיות.
נסיכות ציון מצליחה להשיג יתרון טקטי במלחמה בעקבות פיתוח של נשק אבטיפוס חדשני ומהפכני - חליפות רובוטיות עצומות ומתקדמות דמויות אדם המכונות "גנדאם".
בתגובה פדרציית כדור הארץ מפתחת בחשאי חליפות רובוטיות עצומות משלה.
העלילה מתמקדת בספינת החלל "הבסיס הלבן" של פדרציית כדור הארץ אשר אמורה לספק חליפות גנדאם לכוחות פדרציית כדור הארץ.
החללית מגיעה בתחילת הסדרה לבסיס מחקר סודי במושבת החלל צד-7 במטרה לאסוף את חליפות הגנדאם אך החללית מותקפת במפתיע על ידי כוחות של נסיכות ציון בראשות המפקד צ'אר אזנבל.
במהלך העימות האזרח הצעיר אמורו ריי מגלה בטעות את הנשק החדש של הפדרציה - גנדאם מדגם RX-78. למרות שאין לו שום הכשרה קודמת בהטסת הרובוט העצום, הוא מצליח לבסוף להטיס את הגנדאם, ומצליח להדוף את התוקפים.
צוות החללית הבסיס הלבן משתמש בהמשך בכל האמצעים שלרשותו כדי לשרוד את המלחמה.
אמורו ריי - הגיבור הסדרה.
אמורו הוא אזרח צעיר שהופך לטייס קשוח של גנדאם מדגם RX-78. לאורך הסדרה אמורו הופך מגיבור בעל כורחו ללוחם מיומן ונועז.
צ'אר אזנבל - מנהיג כריזמטי וטייס החלל הטוב ביותר של כוחות נסיכות ציון.
נוח ברייט - הקפטן הצעיר והבלתי מנוסה של ספינת החלל הבסיס הלבן.
משפחת זא-בי - השליטים של נסיכות ציון.
סיילה מאס - חברה בצוות החללית הבסיס הלבן.
להלה סאן - טייסת גנדאם מיומנת של נסיכות ציון.
Moana 2 (Original Motion Picture Soundtrack) הוא אלבום הפסקול של הסרט "מואנה 2" שיצא לאור ב-27 בנובמבר 2024.
למוזיקה של סרט ההמשך של "מואנה" גויסו המלחינות אביגיל ברלו ואמילי בר, שהחליפו את לין-מנואל מירנדה, כותב השירים של הסרט הראשון.
בכך, ברלו ובר, היו הצעירות ביותר שגויסו על ידי דיסני לכתיבת פסקול.
הצמד זכה להצלחה מוקדמת עם "The Unofficial Bridgerton Musical", שזכה בפרס הגראמי לאלבום המחזמר הטוב ביותר בשנת 2022. מירנדה היה זמין להנחיה ולייעוץ עבור הצמד, ושיתף איתם כלים ממוזיקה לתיאטרון לסיפור סיפורים.
יחד עם מלחיני הפסקול מארק מנצ'ינה ואופטיה פואי, עבדו ברלו ובר על יצירת נוף מוזיקלי חדש המשלב את הנושאים שהוגדרו בסרט הראשון ומרחיב את הקול של מואנה למחוזות חדשים.
ברלו ובר נעזרו בצוות התרבות של דיסני ובחברי "Oceania Cultural Trust", אשר סיפקו השראה לשירים מתוך דגימות מוזיקליות וכלי הקשה פולינזיים שנלקחו מהסרט הראשון.
לדברי ברלו, העבודה על הפרויקט לימדה אותה כיצד לשתף פעולה באופן יעיל ולספר סיפורים דרך מוזיקה תוך עבודה עם "קהילה גדולה של אנשים".
בר הוסיפה כי התהליך חיבר אותן לעוגן תרבותי משמעותי של אזור האוקיינוס השקט.
ברלו תיארה את כתיבת השירים כתהליך דינמי, שבו כל אחת מהן מביאה רעיונות שנדונים ומתפתחים בסגנון דומה למשחק פינג פונג.
הזמרת אאולי'אי קרוואליו, המדבבת של מואנה, העמיקה את קולה התואם את התבגרותה של הדמות.
הדבר בא לידי ביטוי במיוחד בשיר "Beyond", המהווה המשך רוחני ל-"How Far I'll Go" מסרט הראשון, ומציג גוון עמוק יותר.
בר סיפרה כי השיר מעביר תחושת חוסר ודאות והפחד הטמון בהחלטות משמעותיות שיכולות לשנות את החיים.
השיר הראשון שנכתב לסרט, "We're Back", שימש כהקדמה המוזיקלית המחזירה את הצופים לעולם של הסרט הראשון תוך הצגת דמויות חדשות.
בנוסף, דוויין ג'ונסון (מאווי) חשף את השיר "", שמוקדש להעצמה נשית ומאתגר את היכולות הווקליות שלו.
ב-7 בנובמבר 2024, חשפה דיסני את רשימת השירים המלאה, כולל הסינגל הראשון "Beyond" בביצוע קרוואליו.
האלבום המלא, הכולל 16 שירים מקוריים, יצא ב-22 בנובמבר, חמישה ימים לפני יציאת הסרט לאקרנים.
גרסה מורחבת של פסקול הסרט, עם מוזיקה אינסטרומנטלית של מנצ'ינה ופואי, יצאה ב-25 בנובמבר ותהיה זמינה גם בפורמטים של תקליטורים וויניל.
תגובות הביקורת לשירים של הסרט היו מעורבות עד שליליות:
לואיס פייטזמן מ-Vulture כתב כי "המוזיקה של מואנה 2 היא החולשה הגדולה של הסרט", ותיאר את הלחנים כנגזרים מהמקור ללא עומק, עם מילים מגושמות.
דני קסל אודם מ-Screen Rant ציינה שההרמוניות נעימות, אך הטקסטים פשוטים ורפטטיביים.
מאט פאצ'ס מ-Polygon כתב כי "מואנה 2" מצטיין בשיר אחד חזק וכמה שירים נשכחים, שאינם מספיקים כדי להרים את הסרט.
אואן גלייברמן מ-Variety טען כי השירים אמנם נעימים, אך נראים כחיקוי של סגנונו של מירנדה ללא הקסם המקורי.
בן וסרמן מ-Comic Book Resources שיבח את השירים "Get Lost" ו-"" על המוזיקה הקליטה שלהם, אך ציין שהם אינם מתקרבים לרמה של "You're Welcome" ו-"How Far I'll Go".
בסך הכול, פסקול הסרט התקשה לשחזר את הקסם של הסרט הראשון, אך הצליח לעורר עניין מסוים דרך ההרחבות התרבותיות והגישה הייחודית של היוצרים.
פרסשנהקטגוריהתוצאהמקורפרס המוזיקה האמריקאית26 במאי 2025פסקול אהוב
MoM-z14 היא כיום הגלקסיה הרחוקה ביותר הידועה שהתגלתה ביקום, עם הסחה לאדום של z=14.44, מה שממקם את היווצרות הגלקסיה כ-280 מיליון שנים לאחר המפץ הגדול.
בציר הזמן הקוסמי, MoM-z14 כנראה נוצר במהלך עידן היינון מחדש של היקום המוקדם, כאשר מימן נייטרלי החל להתיינן עקב אנרגיה מקרינה מהעצמים השמימיים המוקדמים ביותר.
MoM-z14 היא גלקסיה זוהרת וקומפקטית להפליא.
יש לה מסה של כ-10^8 מסות שמש, מה שהופך אותה דומה במסתה לענן המגלני הקטן (SMC).
אפשר לזהות שהגלקסיה עוברת תקופה של היווצרות כוכבים גבוהה, אשר מייצרת כמות גדולה של פוטונים מייננים הנעים דרך תווך בין-כוכבי (ISM) כמעט נטול אבק.
הגלקסיה הקדומה התגלתה ב-16 במאי 2025 על ידי ר.
נאידו באמצעות טלסקופ החלל ג'יימס ווב (JWST).
לפני טלסקופ החלל JWST, לא היו טלסקופים עם מראות גדולות מספיק כדי לזהות אור המגיע מגלקסיות רחוקות אלה.
טלסקופ שפיצר היה טלסקופ אינפרא אדום אך לא היה גדול מספיק כדי לזהות את MoM-z14. גודלו של טלסקופ החלל ג'יימס ווב וכמובן המשימה העיקרית שלו לחקור את הרכב הגלקסיות, אפשרה את זיהוי MoM-z14.
תבנית Model-View-Controller (בקיצור MVC, בתרגום חופשי: תבנית מודל-תצוגה-בקר) היא תבנית עיצוב בהנדסת תוכנה המשמשת להפשטת יישום כלשהו.
התבנית מתארת טכניקה לחלוקת היישום לשלושה חלקים: "מודל", "תצוגה" ו"בקר", המחוברים ביניהם בצימוד רפוי מונחה אירועים.
בדרך זו, התלות ההדדית בין ממשק המשתמש לשאר חלקי התוכנה פוחתת, ואת החלקים השונים ניתן לפתח באופן בלתי-תלוי.
בנוסף, קל יותר לתחזק את התוכנה וכן לעשות שימוש חוזר בחלקי היישום שהופרדו.
MVC, בדומה לתבניות עיצוב רבות אחרות, תוארה לראשונה בשפת התכנות Smalltalk.
התבנית תוארה לראשונה בשנת 1979 על ידי טרִיגְב רִינְסקַאוּג, אז עובד במעבדות המחקר של חברת זירוקס.
היישום המקורי מתואר בהרחבה במאמר המשפיע שכתב סטיב ברובק.
מקובל לחלק יישום תוכנה למספר שכבות נפרדות: שכבת התצוגה (ממשק משתמש), שכבת התחום העסקי (לעיתים נקראת גם "שכבת הלוגיקה העסקית") ושכבת הגישה לנתונים.
בתבנית MVC, שכבת התצוגה מחולקת בנוסף ל"תצוגה" ו"בקר".
יש המחשיבים את התבנית כתבנית עיצוב, אך בהשוואה לתבניות עיצוב אחרות, MVC עוסקת במבנים בקנה מידה בינוני-גדול ולכן נחשבת גם כתבנית ארכיטקטורה.
המודל הוא יצוג מסוים, מוכוון תחום עסקי, של המידע עליו פועל היישום.
המודל, למרות הדעה הרווחת, אינו שם אחר לשכבת התחום העסקי והוא נפרד ממנה.
תבנית MVC אינה מזכירה במפורש את שכבת הגישה לנתונים, מכיוון ששכבה זו היא מתחת למודל, או נעטפת על ידו.
תפקידה להמיר את נתוני המודל לייצוג המאפשר למשתמש לבצע פעולת גומלין כלשהי.
לרוב מדובר על המרה לממשק משתמש כלשהו.
תבנית MVC משמשת רבות ביישומי Web, בהם התצוגה היא דף HTML והקוד האוסף מידע דינמי לדף.
תפקידו לעבד ולהגיב לאירועים המתרחשים בתצוגה, לרוב, כתגובה לפעולה של המשתמש.
בעיבוד האירועים, הבקר עשוי לשנות את המידע במודל, באמצעות שפעול שירותים המוגדרים בו.
בקרים מורכבים מתבססים לרוב על יישום של תבנית Command.
ניתן ליישם את תבנית העיצוב MVC בדרכים רבות, אך לרוב היא מיושמת כך:
הבקר נרשם כ-Event Handler או Callback בתצוגה, בדרך כלל סמוך ליצירת הבקר.
כלומר, יישום של שיטת היפוך הפיקוח (IoC).
משמע, הבקר יקבל פיקוח כאשר יתרחש אירוע קלט בממשק המשתמש.
ביצוע פעולת גומלין עם הממשק.
לדוגמה, לחיצה על כפתור "הוספת מוצר לסל הקניות".
הבקר שנרשם על התצוגה מקבל פיקוח ומשפעל שירותים המוגדרים במודל, כדי לשקף את הפעולה שבוצעה.
לדוגמה, עדכון עגלת הקניות בפריט שנוסף.
התצוגה מקבלת בצורה עקיפה את חוכמת התצוגה שלה מהבקר, בדרך כלל באמצעות יישום של תבנית Strategy.
התצוגה משתמשת במודל כדי ליצור את ממשק המשתמש.
לדוגמה, התצוגה מפיקה רשימה של הפריטים בעגלה, כפי שאלה מיוצגים כרגע במודל.
בין השניים אין קשר הדוק, והמודל אינו מודע לכך שהתצוגה ניגשת למידע המאוחסן בו.
לעיתים, המודל עשוי להודיע על שינויים המתחוללים בו לצדדים שלישיים נוספים, בדרך כלל באמצעות יישום של תבנית Observer.
ממשק המשתמש ממתין לפעולות נוספות של המשתמש, וכשאלה מתרחשות, התהליך חוזר על עצמו.
תבנית MVC השפיעה רבות על התכנון של ממשקי משתמש חלונאים רבים, החל מימי Smalltalk ועד ליישומי Web.
עשרות מימושים של MVC זמינים לרוב פלטפורמות המחשוב וממשקי המשתמש העיקריים.
סביבות הפיתוח NeXTSTEP ו-OPENSTEP וכן אלה הנגזרות מהן Cocoa ו-GNUstep.
Data Core בסביבת מקינטוש של חברת אפל, המבוססת על Cocoa.
Java Swing, יישום רב-פלטפורמי של ממשק משתמש מתקדם.
Moment of Glory הוא אלבום הבי מטאל של הלהקה הגרמנית, סקורפיונז, שיצא בשנת 2000. האלבום יצא בשיתוף פעולה עם התזמורת הפילהרמונית של ברלין.
Hurricane 2000 (גרסת רדיו) (רצועת בונוס)
שירים 5 ו-6 הם אינסטרומנטליים.
Modchip (מכונה בעברית צ'יפ) הוא מעגל משולב קטן אשר בעזרתו ניתן לשנות או לבטל לחלוטין את רוב ההגבלות של קונסולות משחקי הווידאו הפופולריות הקיימות כמו פלייסטיישן 2, אקס בוקס גיימקיוב Wii וכדומה ולשחק במשחקים שהועתקו.
בין השאר הצ'יפ מסוגל לעוקף את אכיפת צופן האזור (region code) של המשחק, לעקוף את הגנות ניהול הזכויות הדיגיטלי (DRM), ואת הבדיקות אם המשחק מקורי או לא במטרה להריץ משחקים אשר יועדו לשווקים אחרים, משחקים שהועתקו, או משחקים שיוצרו באופן פרטי.
הצ'יפים קיימים בעיקר בקונסולות אשר משתמשות בתקליטורי CD או תקליטורי DVD בשל הזמינות שלהם ומחירם הנמוך של המדיות הריקות.
בנוסף לקונסולות המשחקים ניתנים להשיג גם צ'יפים אשר עוקפים את אכיפת צופן האזור של הדיוידיים.
מכירה או שימוש בצ'יפים איננה חוקית בחלק מהמדינות, למשל בארצות הברית לפי חוק ה-DMCA.
בישראל הצ'יפים נמכרים כיום בחנויות משחקי וידאו רבות כמו גם גרסאות פיראטיות זולות של המשחקים אשר פעולות על הקונסולות רק בעזרת הצ'יפ.
Mojang Studios (Mojäng בשוודית: חפיץ) היא חברת משחקי וידאו שוודית, שהוקמה על ידי מרקוס פרסון בשנת 2009, החברה נודעת בעיקר בזכות המשחק העצמאי שפיתחה, "Minecraft".
מטה החברה נמצא בסטוקהולם שבשוודיה.
בעקבות הצעת עבודה מחברת Valve בשנת 2010 רצו חבורה של מתכנתי משחק, וביניהם מרקוס פרסון, להקים סטודיו כדי להמשיך עם הפיתוח של Minecraft.
החברה מפעילה כמה פרויקטים חינוכיים, ביניהם: פרויקט "בלוק אחר בלוק" ביחד עם האו"ם, במטרה לבנות מבנים בכפרים עניים באפריקה ו"MinecraftEdu" אשר מעודד שימוש במשחק בבתי הספר.
ב-15 בספטמבר 2014 נרכשה החברה על ידי Xbox Game Studios (חטיבה של מיקרוסופט) תמורת 2.5 מיליארד דולר.
Modern Guilt הוא אלבומו ה-11 של המוזיקאי האמריקאי בק, שיצא ב־8 ביולי 2008. האלבום הופק על ידי דיינג'ר מאוס ובק.
באלבום שני שירים בהם משתתפת בשירה הזמרת-יוצרת קאט פאוור.